Amszterdam, London, Bécs - Európa kedvenc bolhapiacai
Bármerre is járunk a világban, érdemes egy délelõttöt szánni arra, hogy megnézzük az adott város bolhapiacát. Kincsekre lelhetünk, nézelõdhetünk, és ehetünk-ihatunk Londonban, Amszterdamban vagy akár Bécsben.
Európa nagyvárosai nem léteznek bolhapiac nélkül. Sõt, a legtöbb helyen a belvárosban találjuk a régiségeket, könyveket, lemezeket, ruhákat és az ócska, használhatatlan holmikat egyaránt kínáló piacokat. A legtöbb helyen ínycsiklandó illatok szállnak a levegõben: a helyi mellett a világ konyháinak finomságait is megkóstolhatjuk.
Albert Cuyp, Noordermarkt, Waterlooplein
Észak Velencéjében, Amszterdamban négy nagy piacra is ellátogathatunk. A kontinens egyik legforgalmasabb és leghíresebb szabadtéri marketje az Albert Cuyp, ahol fõleg szombaton több ezer helyi és turista fordul meg. A zöldség és gyümölcs mellett ehetünk kemencében sült kenyeret, vehetünk sajtot, heringet, ruhát, és természetesen holland fapapucsot. A több mint 300 standra érdemes legalább egy fél napot rászánni. A piacnak inkább reggel induljunk neki, kora délutánra már az árusok egy része is összepakol. Az Albert Cuyp Amszterdam egyik legolcsóbb piaca, ám a magyar turista zsebének nem mindig az: tenyérnyi vitorlás hajót 6 euróért árulnak, Van Gogh márkájú olajfestéket – 12 színnel – 10 euróért vehetünk. Vásárolhatunk festõvásznat is, 5 euróért kisebb méretû, jó minõségû, háromdarabos csomag boldog gazdái lehetünk. Van Gogh városában ez csak természetes...
A kedvencünk mégsem az Albert Cuyp, hanem az északi piac, a Noordermarkt. Amszterdam egyik legszebb negyedében, a Jordaanban található, már odáig elsétálni is élvezet. Az Északi templom melletti piac igazi kincsesbánya, másodkézbõl vehetjük meg például Jamie Oliver angol nyelvû szakácskönyveit 5 euróért. Ez a piac a bohémek kedvence: elképesztõ ruhákat, stólákat, antik holmikat árulnak, talán nem véletlen, hogy az amszterdami színház zenészei is szívesen járnak ide fellépõruhát venni. 20 euróért például gyönyörû tûzpiros koktélruhát láttunk, ha megvettük volna, tollas boát adtak volna hozzá ajándékba. Ezen a piacon az antik mellett dívik a bio is: holland süteményeket, pékárukat, sajtokat kóstolhatunk meg – utóbbi árusok csak szombaton pakolnak ki.
A Waterloopleinen a piac inkább turistáknak szól, a megszokott szuvenírek mellett – fapapucs, fatulipán – azonban találhatunk jó bakelitlemezeket is, 5 eurónál kezdõdik az áruk. Bár az útikönyvek javasolják, hogy alkudjunk, mi még egyetlen holland piacon sem tudtunk árengedményt kicsikarni – lehet, hogy nem voltunk elég kitartóak.
Brick Lane, Portobello, Candem Lock Market
A csatorna másik oldalán, a brit fõvárosban is több piac telik meg nap mint nap. A kedvencünk mindegyik közül a Brick Lane – itt igazi „multikulti" hangulat fogadja a látogatót. A negyedben helyi és külföldi mûvészek, tervezõk laknak, és egyre több a bangladesi bevándorló. A vasárnapi bolhapiac látványa lenyûgözõ: az utca két oldalán földre terített szõnyegen fiatal lányok árulják megunt márkás ruháikat és cipõiket – a Kate Moss jegyezte Topshop kollekcióból is láttunk felsõket, 5–8 angol fontért. S ha már csúcsdivat, Louis Vuitton- táskát is ránk akartak sózni, 25 fontból alkudhattunk volna, ha érdekelne bennünket a trendiség. Itt két kínai lánnyal beszélgettünk, õk minden hónapban egyszer kihozzák ide megunt ruháikat, igaz, ha keresnek egy kis pénzt, hazafelé el is költik. Rajongásunk igazi oka, hogy a Brick Lane-en egy hatalmas csarnokba is betérhetünk – ruhát próbálni és enni. Hihetetlen, hogy a bangladesi, thai, kínai, török és még ki tudja, hány nemzet konyhája mellett jól megfér a pólókereskedõ (minõségtõl és mintától függõen 5–20 font), a mûvirágárus, és az idei nyár nagy slágerét, a pici kõvel díszített, legóból készült fülbevalót (egy pár 3–6 font) kínáló árus. Feltétlenül kell az ínycsiklandó ételekrõl is írnunk: a szusitól a currys ételeken át a kuszkuszig mindent megkóstolhatunk. Egy tál laktató ételt – rizstésztát csirkével, rákkal – már 3 font 50-ért vehetünk magunknak.
Szintén nagyon kedves hely a szívünknek a Portobello Road-i piac: 10–15 sarok hosszan az utca két oldalán vehetünk leginkább régiségeket, újra divatba jött retró fém reklámtáblákat, rézmozsarat és krómedényeket. A baj csak az, hogy ami 1 fontba kerül, abból nem sok van, az árak 5 fontnál kezdõdnek, de általában a használt ruhák darabját 8–10 fontért adják.
Hasonló a kínálata a Candem Lock Marketnek, ahol szerencsével jártunk: zárás elõtt egy fontért vettünk egy kiló koktélparadicsomot és olívabogyós chiabattát fél áron. Az ízét soha nem felejtjük el! Ilyenkor már nagy kedvezménnyel adnak oda mindent a hazafelé készülõdõ árusok.
Linke Wienzeile
A határ túloldalán, Bécsben a Linke Wienzeilén különleges idõutazásban lehet részünk. Fogalmunk sincs róla, hogy honnan kerülnek még elõ nagy számban antik – 130–150 éves – bútorok, tányérok, ékszerek és könyvek. Mindezekbõl az osztrák fõváros kedvelt bolhapiacán sosincs hiány. Vehettünk volna gramofont 200 euróért, s bár az árus azt mondta, nem próbálhatjuk ki, megesküdött rá, hogy mûködik. Régi bakelitlemezeket 5 eurótól kínálnak, használt ruhát, cipõt pedig török, csadoros asszonyok próbáltak vehemensen ránk sózni – a minõségrõl ebben az esetben inkább nem beszélnénk. Elképesztõ mennyiségben árulnak ezüst evõeszközöket, csodálatos faragott tükröket, kristályokat, régi pénzérméket és bankjegyeket. Az útikönyvek úgy tartják: ide ismert színészek, mûvészek is szívesen járnak. Ottjártunkkor nem találkoztunk eggyel sem, ám lehet, hogy csak azért nem vettük észre õket, mert általában hatalmas napszemüveg mögé bújva vadásznak egy-egy rég áhított darabra.
szieszta